****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL NEGYVENAMŲJŲ PATALPŲ NUOMOS**

2024 m. gruodžio 16 d. Nr. TS-241

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3 ir 30 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 54, 55 ir 57 punktais, Kazlų Rūdos savivaldybės ilgalaikio materialiojo turto nuomos konkurso organizavimo ir vykdymo tvarkos aprašo, patvirtinto Kazlų Rūdos savivaldybės tarybos 2018 m. gruodžio 19 d. sprendimu Nr. TS-214 „Dėl savivaldybės ilgalaikio materialiojo turto nuomos“, 2, 5 ir 22 punktais, Nuompinigių už Kazlų Rūdos savivaldybės ilgalaikio materialiojo turto nuomą skaičiavimo taisyklių, patvirtintų Kazlų Rūdos savivaldybės tarybos 2018 m. gruodžio 19 d. sprendimu Nr. TS-214 „Dėl savivaldybės ilgalaikio materialiojo turto nuomos“, 2.2 papunkčiu Kazlų Rūdos savivaldybės taryba n u s p r e n d ž i a:

1. Išnuomoti viešo konkurso būdu 10 (dešimties) metų laikotarpiui Kazlų Rūdos savivaldybei nuosavybės teise priklausančias negyvenamąsias patalpas (unikalus Nr. 4400-5264-2696:4911, patalpų indeksai: 3-5, 3-6, nuo 3-11 iki 3-17, 1/2 (3-18, 3-19, 3-20, 3-21), 3-22, 3-23, bendras plotas – 331,63 kv. m), esančias S. Daukanto g. 19-2B, Kazlų Rūdoje.

2. Nustatyti 1 punkte nurodytų patalpų pradinę nuomos kainą – 1,08 euro (vienas Eur 08 ct) per mėnesį už 1 bendrojo ploto kv. m.

3. Nustatyti šio sprendimo 1 punkte nurodytų negyvenamųjų patalpų tikslinę nuomojimo paskirtį – šilumos, geriamojo vandens tiekimo ir nuotekų tvarkymo organizavimas.

4. Įpareigoti Nuolatinę turto nuomos konkurso komisiją organizuoti šio sprendimo 1 punkte nurodytų negyvenamųjų patalpų viešą nuomos konkursą Kazlų Rūdos savivaldybės tarybos nustatyta tvarka.

5. Įgalioti Kazlų Rūdos savivaldybės administracijos direktorių su konkurso laimėtoju pasirašyti šio sprendimo 1 punkte nurodytų negyvenamųjų patalpų nuomos sutartį, turto perdavimo ir priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška